Lav et referat af nedenstående tekst:

Tekst:
DSB vil forebygge hærværk ved at lukke sine udendørs billetautomater omkring nytår. Det oplyser trafikselskabet i en pressemeddelelse. Lukningen af automaterne begynder tirsdag 30. december klokken 12, og de bliver sat i drift igen over to dage, henholdsvis 1. og 2. januar. De lukkede automater vil blive forsynet med oplysninger om, hvor passagererne i stedet kan købe billetter. Kunderne kan benytte rejsekort og klippekort og købe billetter på dsb.dk, i DSB App, i DSB 7-Eleven eller i billetsalg. Det skaber færrest problemer for passagererne, at DSB lukker billetautomaterne omkring nytår, mener trafikinformationschef Tony Bispeskov, DSB. - Der er ingen vej uden om en kontrolleret nedlukning, hvis vi skal undgå omfattende hærværk, der sætter automaterne ud af spillet i en længere periode, siger Tony Bispeskov. En ny billetautomat koster 250.000 kroner. Der blev ødelagt 47 automater ved årsskiftet 2007/2008. Siden da er DSB begyndt at lukke automaterne ved årsskiftet. /ritzau/

Referat:
I forbindelse med nytåret lukker DSB traditionen tro de udendørs billetautomater for at forhindre hærværk.